Document ID: 31990D0048

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 26ης Ιανουαρίου 1990
που εξουσιοδοτεί την Ελληνική Δημοκρατία να επιτρέψει προσωρινά την εμπορία σπόρων σκληρού σίτου που δεν πληρούν τις απαιτήσεις της οδηγίας 66/402/ΕΟΚ του Συμβουλίου
(90/48/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 66/402/ΕΟΚ του Συμβουλίου της 14ης Ιουνίου 1966 περί εμπορίας σπόρων δημητριακών προς σπορά (1), όπως τροποποιήθηκε τελευταία από την οδηγία 89/2/ΕΟΚ της Επιτροπής (2), και ιδίως το άρθρο 17,
το αίτημα που υπέβαλε η Ελληνική Δημοκρατία,
Εκτιμώντας:
ότι το 1989 στην Ελλάδα ήταν ανεπαρκής η παραγωγή σπόρων ποικιλιών σκληρού σίτου που να πληρούν τις απαιτήσεις της οδηγίας 66/402/ΕΟΚ και συνεπώς δεν επαρκεί για να καλυφθούν οι ανάγκες της χώρας·
ότι δεν είναι δυνατόν να καλυφθεί αυτή η ζήτηση ικανοποιητικά με σπόρους από άλλα κράτη μέλη ή από τρίτες χώρες, οι οποίοι να πληρούν όλες τις απαιτήσεις που ορίζονται από την εν λόγω οδηγία ·
ότι πρέπει, συνεπώς, να εξουσιοδοτηθεί η Ελλάδα να επιτρέψει, για περίοδο που εκπνέει στις 31 Μαρτίου 1990 την εμπορία σπόρων του προαναφερομένου είδους που θα υπόκεινται σε λιγότερο αυστηρές απαιτήσεις·
ότι επιπλέον, άλλα κράτη μέλη τα οποία είναι σε θέση να προμηθεύσουν την Ελλάδα με αυτού του είδους σπόρους που δεν πληρούν τις απαιτήσεις της οδηγίας πρέπει να εξουσιοδοτηθούν να επιτρέψουν την εμπορία των σπόρων τούτων υπό τον όρο ότι προορίζονται για την Ελλάδα·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εξουσιοδοτείται η Ελληνική Δημοκρατία να επιτρέψει στην επικράτειά της, για περίοδο που εκπνέει στις 31 Μαρτίου 1990 την εμπορία 5 000 τόνων κατ' ανώτατο όριο σπόρων σκληρού σίτου ( Triticum durum Desf.) πολύ πρώϊμων και με βραχύ στέλεχος ποικιλιών της κατηγορίας «πιστοποιημένοι σπόροι της δεύτερης αναπαραγωγής» που δεν πληρούν τις απαιτήσεις που ορίζονται στο παράρτημα ΙΙ της οδηγίας 66/402/ΕΟΚ όσον αφορά την ελάχιστη βλαστική ικανότητα υπό τον όρο ότι πληρούνται οι ακόλουθες προϋποθέσεις:
α) η βλαστική ικανότητα ανέρχεται σε ποσοστό τουλάχιστον 78 % της βλαστικής ικανότητας των καθαρών σπόρων·
β) η επίσημη σήμανση φέρει τις ακόλουθες ενδείξεις:
- «ελάχιστη βλαστική ικανότητα 78 %»,
- «προορίζεται αποκλειστικά για την Ελλάδα».
Άρθρο 2
Τα υπόλοιπα κράτη μέλη εξουσιοδοτούνται να επιτρέπουν στην επικράτειά τους, σύμφωνα με τους όρους που ορίζονται στο άρθρο 1, την εμπορία ποσότητας 5 000 τόνων κατ' ανώτατο όριο σπόρων σκληρού σίτου υπό τον όρο ότι προο
ρίζονται αποκλειστικά για την Ελλάδα. Η επίσημη σήμανση πρέπει να φέρει τις ενδείξεις που αναφέρονται στο άρθρο 1 στοιχείο β).
Άρθρο 3
Τα κράτη μέλη κοινοποιούν στην Επιτροπή πριν από τις 31 Μαΐου 1990 τις ποσότητες σπόρων που διατέθηκαν στην επικράτειά τους σύμφωνα με την παρούσα απόφαση.
Η Επιτροπή ενημερώνει τα κράτη μέλη σχετικά.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 26 Ιανουαρίου 1990.

Labels: 3
18
6